**RESYME` OG SPØRSMÅL FRA DAGENS TALE, DATERT 04.04.2021**

**v/ Kurt Hjemdal**

**TEMA: 1.Påskedag**

**Teksten er hentet fra;**

**Luk.24.1-12**

Jesu oppstandelse er en engangsforeteelse. Påskemorgen kom og graven var tom. Jesus var stått opp. Døden kunne ikke holde ham tilbake. Gjennom Jesus oppstandelse viser Gud sin makt.

Det å være en kristen er Guds under og Guds gave. Den Gud som var i aksjon påskemorgen, han er fortsatt aktiv og lar seg ikke stanse. Det handler ikke om oss, men hva han vil gjøre. Løft derfor blikket og se på Ham. I vår menneskelige avmakt gir han oss muligheter, når vi vender oss til Ham (Joh.15.7-17).

Disiplenes tro og frimodighet kan forklares ved at de opplevde oppstandelsen (Joh.1.1). Hva er det som gjør at vi tror i dag? Påskemorgens kraft skaper troen. Oppstandelsens kraft er ikke fortid, men den kraften er virksom i dag gjennom våre bønner. Derfor kan vi frimodig be for alle mennesker.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.